mnoho ľudí nevie, kde je najvhodnejšie inštalovať podlahové vykurovanie. kam sa teda hodí najviac?
podlahové vykurovanie je vhodné inštalovať do všetkých vykurovaných miestností. dnes už nie je dôvod kombinovať podlahové vykurovanie s radiátormi, napr. v spálni. jeho výkon je spravidla viac ako postačujúci napriek rozmiestnenému nábytku alebo posteliam. na výnimky by mal vždy upozorniť projektant alebo zhotoviteľ. deficit podlahového vykurovania sa dá potom jednoducho doplniť napríklad menšou stenovou plochou s vyhrievaním. radiátory odporúčame inštalovať v kúpeľni pre lepší tepelný komfort a zároveň na vysušenie zavesených uterákov. nesprávna nemusí byť ani úvaha o inštalácii väčšieho radiátora v garáži alebo v pivnici, kde bude fungovať aj s použitím nižších teplôt vykurovacej vody. systém tak zbytočne neskomplikujete a nepredražíte. naopak, vykurovanie určite nepatrí do špajzy.
pri podlahovom vykurovaní sa využíva sálavý tepelný tok z ohrievanej plochy – z podlahy, zo steny alebo zo stropu. tým sa teda priamo, nie prostredníctvom, interiérového vzduchu zohrievajú okolité stavebné konštrukcie. výsledkom je, že stavebné konštrukcie majú väčšiu povrchovú teplotu než samotný vzduch v miestnosti, a vďaka nej vyžarujú teplo do okolitej miestnosti, na vnútorné zariadenie a na ľudí. takéto teplo sa dá prirovnať k teplu slnečných lúčov, ktoré nás príjemne zohreje aj v zimných mesiacoch, hoci je okolitá teplota nižšia.